Liste der Pröpste von Klingnau

D **Pröbst oder Pfleeger z Chlingnau** sin d Läiter vo dr Probstei vo Chlingnau gsi, wo em Chloschter Sankt Bläsi im Schwarzwald ghört het. Als Probst het dr Apt jewyls e Mönch us em Konvänt oder au e Ma vom Land usglääse, wo imschtand gsi isch, zu de grosse Güeter vom Chloschter i dr Schwiiz z luege und d Huushaltig vo dr Probstei z füere. Vom Joor 1239 bis zum Ändi vo Sankt Bläsi im 1806i händ d Pröbst mid irne Ghülfe z Chlingnau gwoont. D Probstei vo Chlingnau isch eso im alte Europa en intressante Poschte für vil Lüüt usem Gebiet am Hochrhy gsi.

D Probstei isch ganz am Aafang es steinigs Huus mit ere Schüür i dr nöie Stadt gsi. Im 18. Joorhundert het Sankt Bläsi s grosse Schloss vo synere Probstei usserhalb vo de Stadtmuure oben a dr Aare bout.

## Lischte vo de Pröbst

* Heinrich, als Probst zerscht no z Döttige, nochär i dr nöi gründete Stadt Chlingnau, vo 1239 bis 1258
* Berchtold, vo 1284 bis 1290
* Burchard, vo 1299 bis 1302
* Walther
* Berchtold, vo 1316 bis 1317
* Ulrich, vo 1318 bis 1321
* Heinrich vo Heewe, 1322
* Conrad vo Rosswange, vo 1324 bis 1325
* Johann Künring, vo 1327 bis 1335
* Hermann Stüre, 1343
* Heinrich Scherer vo Sanggale, vo 1355 bis 1360
* Ulrich Richlinger, vo 1361 bis 1364
* Johannes, vo 1364 bis 1371
* Heinrich Denkinger, vo 1372 bis 1385
* Conrad Ratt, vo 1392 bis 1393
* Heinrich Gündelwang, vo 1398 bis 1401
* Itel Fridinger, vo 1411 bis 1414
* Claus Höy, 1418
* Jakob Anwart, vo 1421 bis 1423
* Hans Seiler, 1426
* Hans Vetzer, 1427
* Hans Stoub, vo 1428 bis 1439
* Cunrad Ulmer, vo 1440 bis 1449
* Jos am Büel, vo 1450 bis 1462
* Johann Hüffinger (me hed em Hans Messner gsäit), vo 1462 bis 1466
* Paulus Stoffel, 1466
* Heinrich Holl, 1468
* Heinrich Frankh, vo 1470 bis 1471
* Matthäus vo Greuth, vo 1471 bis 1480
* Diepold vo Lupfe, vo 1482 bis 1483
* Jörg Meyer, vo 1487 bis 1488
* Heinrich am Rain, vo 1490 bis 1492
* Hans Stäheli, vo 1493 bis 1505
* Hans Steinlin, vo 1506 bis 1513
* Christoph vo Greuth, vo 1513 bis 1519
* Gallus Haas, 1520
* Jörg Beltz, vo 1523 bis 1525
* Johann Wagner, vo 1525 bis 1540, spöter Apt z Sankt Bläsi
* Jakob Hurter, vo 1543 bis 1560
* Kaspar Thomas, 1564
* Simon vo Breitelandebärg, vo 1564 bis 1589
* Georg Haller, vo 1589 bis 1590
* Martin Meischter, vo 1591 bis 1596
* Urban Küenz, vo 1589 bis 1599
* Martin Gleichauf, vo 1599 bis 1600
* Johann Georg Rüffelma, vo 1601 bis 1603
* Gallus Keller, vo 1612 bis 1631
* Georg Dietschi, vo 1632 bis 1635
* Benedikt Bebel vo Ansa, vo 1636 bis 1638, spööter dr Apt vom Chlooschter Schuttere
* Friedrich Jakob Eggs, vo 1639 bis 1641
* Jakob Bentlin, vo 1641 bis 1642
* Paul Schleuniger, vo Chlingnau, vo 1643 bis 1651
* Sebastian Ziegler, vo Stette, vo 1651 bis 1675
* Ildephons Bürk, vo Villige, vo 1675 bis 1686
* Johann Chrysostomus Wex, vo 1686 bis 1710
* Viktor Dornblüth, vo 1710 bis 1711
* Ildephons Schleininger, vo Chlingnau, vo 1710 bis 1735
* Cölestin Vogler, vo Wolfach, vo 1735 bis 1739
* Meinrad Troger, vo Rhyfälde, vo 1739 bis 1746
* Viktor Zimmermann, vo 1746 bis 1760
* Adalbert Maurer, vo Choschtez,  vo 1761 bis 1780
* Kasimir Christen, vo 1786 bis 1793, spööter Dekaan z Sankt Bläsi
* Berthold Rottler, vo 1793 bis 1799
* Mauritius Ribbele, vo 1799 bis 1801
* Vinzenz Ilger, vo 1802 bis 1806.

## Literatur
* Louis Dreyer: *Chlingenowe – Klingnau.* Baden-Verlag, 1989, ISBN 3855450404
* Otto Mittler: *Geschichte der Stadt Klingnau.* 1967.

## Weblink
* Probstei vo Chlingnau uf de Website vo de Stadt Chlingnau

## Fuessnoote